b'\n_START_ARTICLE_\nOldenburgo EWE Baskets\n_START_SECTION_\nIstorija\n_START_PARAGRAPH_\n1954 m. \xc4\xafkurtas klubas vadinosi Oldenburger TB (Oldenburger Turnerbund atletikos klubas). Prad\xc5\xbeioje buv\xc4\x99s jaunimo akademija, klubas greitai augo, ir 1962 m. tapo Vokietijos jaunimo \xc4\x8dempionais. Po dvej\xc5\xb3 met\xc5\xb3, Oldenburgas triumfavo \xc5\xa0iauriniame regioniniame \xc4\x8dempionate ir jau 1966 m. pateko \xc4\xaf Vokietijos lyg\xc4\x85. Vokietijos lygoje \xc5\xbeaid\xc4\x97 5 sezonus, ta\xc4\x8diau 1971 m. i\xc5\xa1krito \xc4\xaf \xc5\xbeemesn\xc4\x99 lyg\xc4\x85. 1976 m. padedant amerikie\xc4\x8diui Ralph Ogden klubas sugr\xc4\xaf\xc5\xbeo \xc4\xaf auk\xc5\xa1\xc4\x8diausi\xc4\x85 lyg\xc4\x85 ir ten \xc5\xbeaid\xc4\x97 de\xc5\xa1imtmet\xc4\xaf._NEWLINE_1985 m. v\xc4\x97l nukrito \xc4\xaf \xc5\xbeemesn\xc4\x99 lyg\xc4\x85, ta\xc4\x8diau sugr\xc4\xaf\xc5\xbeo \xc4\xaf 1987-88 sezonui \xc4\xaf auk\xc5\xa1\xc4\x8diausi\xc4\x85 lyg\xc4\x85. Naujo t\xc5\xabkstantme\xc4\x8dio prad\xc5\xbeia buvo s\xc4\x97kminga, klubas v\xc4\x97l gr\xc4\xaf\xc5\xbeo \xc4\xaf Vokietijos lyg\xc4\x85, \xc5\xa1\xc4\xaf kart\xc4\x85 ilgesniam laikui. Klub\xc4\x85 prad\xc4\x97jus remti energijos konglomeratui EWE, klubas tapo rimta j\xc4\x97ga Vokietijos lygoje. Vadovaujant vyriausiam treneriui Don Beck, klubo komanda antr\xc4\x85 sezon\xc4\x85 pateko \xc4\xaf Vokietijos taur\xc4\x97s Top 4, ir trejus sezonus pateko \xc4\xaf Vokietijos lygos atkrintam\xc5\xb3j\xc5\xb3 etap\xc4\x85._NEWLINE_2007 m. sezone klubas u\xc5\xbe\xc4\x97m\xc4\x97 9 viet\xc4\x85 ir nepateko \xc4\xaf atkrintamasias, tod\xc4\x97l vyriausias treneris Beck\'as paliko post\xc4\x85. Kitame sezone buvo suformuotas naujas klubo branduolys, \xc4\xaf komand\xc4\x85 at\xc4\x97jus Rickey Paulding, Jason Gardner ir Ruben Boumtje Boumtje, 2007-2008 sezone u\xc5\xbeimta 5-t\xc4\x85 viet\xc4\x85 ir ketvirtfinalyje \xc4\xafveikti pra\xc4\x97jusio sezono \xc4\x8dempion\xc4\x85 Brose Baskets. 2008-2009 sezone klubo komanda \xc4\xafveik\xc4\x97 visus var\xc5\xbeovus atkrintamosiose var\xc5\xbeybose ir finale laim\xc4\x97jo prie\xc5\xa1 Bonos "Telekom Baskets" klub\xc4\x85, taip i\xc5\xa1kovodamas teis\xc4\x99 dalyvauti Eurolygoje. Tai yra auk\xc5\xa1\xc4\x8diausias klubo pasiekimas, per klubo gyvavimo istorij\xc4\x85.'